fr fr nl nl fr en fr en af nl en nl fi nl nl nl en af af af af en de af af af af af af af en af en af nl en en en af en en en en nl en af
Ons Storie Ons Fotos Waar & Wanneer RSVP
Ons het op skool ontmoet, Neil was 17 en ek 15. Na 9 maande se vriendskap is ons op 29 September 2010 finaal gekys. Die fyn besonderhede van hoe die vriendskap uiteindelik tot ‘n liefdesverhouding gelei het is iets waaroor ons nie praat nie, Adam sê dis Eva en Eva sê dis die slang. Na 8 jaar se baie sakke sout staan ons nou uiteindelik op trou.
Ek het iemand besonders gevind
Ja ook ‘n Jesus kind
Uit vriendskap het ons liefde gebloei
En saam het ons in geloof gegroei
Iemand met baie geduld
Iemand wat jammer sê al was dit my skuld
Daardie mens op wie ek kan vertrou
Die een wat my hart vir altyd veilig sal hou
Liewe Jesus het vir my die LewensMaat geleEn
Mag Hy ons huwelik seën.
Vandat ons besluit het om na ringe te kyk was liefkind baie nuuskierig. ek het van die begin af besluit om iets te doen wat sy nie sal verwag nie. Sy het altyd gesê dit moet'n proses wees, om die belangrikheid te beklemtoon  en nie net 10 minute dan is dit verby nie.
Soos meeste mense haar ken is sy mal oor verrassings. Ek het begin beplan aan die grootste verrassing van haar lewe. Ek het besluit om dit vir 3 maande uit te rek, gelukkig vir haar het dit nie so uitgewerk nie en dit was toe 10 dae gewees (ek self kon ook nie meer wag nie). Datums is ook vir ons baie belangrik en het dit deel gevorm van my beplanning.
Ons hou al 2 baie van bordspeletjies en ek moes dit by my beplanning insluit So ek het besluit om 'n tydsduur aan die bordspeletjie te koppel. naby die einde van die bordspeletjie sou sy besef die einde is naby.  ek moes 'n manier kry om haar te mislei. Dit is waarom elke legkaartstuk 'n raaisel bevat en 'n spesifieke kleur het.  die kleur dui aan hoeveel blokkies geskuif moet word wat vorentoe of agtertoe kan beweeg. sy kan net skuif indien die raaisel opgelos kon word. So het ek besluit om dan vir elke legkaart wat sy kry iets spesiaal te doen wat sy sal geniet of nie sou verwag nie.
Legkaartstukkie Nommer 1: In matriek het ek vir haar 'n gedig geskryf. Dit is iets baie spesiaal vir ons en ek moes dit gebruik. my wonderlike 2 susters en ma het vir my die gedig op 'n lap geverf sodat ons dit in ons huis kan gebruik. Ek het die hele gesin ingespan om vroeg die oggend voor sonop haar te verras met die gedig wat sy dadelik sou sien en 'n bed vol blomme....52 blomme.
Legkaartstukkie nommer 2: sy is mal oor spookasem, astros en 'n kauai ete. EK het haar twee dae later by die huis met middagete kom verras.
Legkaartstukkie nommer 3: maak nie saak hoe sleg mens se dag is nie. 'n ballon sal mens altyd soos 'n kind laat voel. ek wonder hoe voel dit om jou kar vol ballone te kry!!  tussen die ballonne moes die legkaartstuk gesoek word.  (Dankie Tannie vir die spaar sleutel)
Legkaartstukkie nommer 4: ek het op 'n outydse manier my gevoelens in 'n brief geskryf om te sê hoe belangrik sy vir my is. (vir 'n it persoon nogal ingewikkeld)
So het die stukkies minder geword en sy het meer opgewonde geraak.
Legkaartstukkie nommer 5 en 6: die 5de stukkie sou verraai dat die einde in sig is. ek het aan die begin vir haar verduidelik sodra die Legkaart voltooi is die ring ingesluit sou wees met die 6de legkaartstuk. ek het haar geflous en die laaste 2 stukkies vir haar die dag van die groot vraag gegee sodat sy die "speletjie" kon voltooi. so was die verrassing ekstra spesiaal.
Kyk die video onder om haar reaksie te sien, ons deel graag ons avontuur met julle!!!